Συζήτηση:Ανθρωποκτονία του Τζορτζ Φλόιντ

message: Στην αγγλική Βικιπαίδεια ο τίτλος του λήμματος άλλαξε από Death of (θάνατος) σε Killing of (Δολοφονία) ύστερα από ψηφοφορία (βλ. εδώ). Μήπως να γίνει κι εδώ η αντίστοιχη αλλαγή; Gnslps (συζήτηση) 07:15, 3 Ιουνίου 2020 (UTC)
«Φόνος» όχι «Δολοφονία» (Murder). --cubic[*]star 08:01, 3 Ιουνίου 2020 (UTC)
Ο όρος "δολοφονία" ενέχει βασικά νομική χροιά, με τη λογική ότι μια εγκληματική πράξη χαρακτηρίζεται δολοφονία κατόπιν δίκης και καταδίκης του εκάστοτε κατηγορούμενου. Το μόνο δεδομένο δηλαδή, μέχρι τώρα, είναι ο θάνατος του G. Floyd. Esslet(συζήτηση) 17:50, 3 Ιουνίου 2020 (UTC)
Ναι, μάλλον σωστά παρατηρείς τον όρο δολοφονία Esslet, πρέπει να υπάρχει δόλος κι αυτό κρίνεται από δίκη που δεν έχει πραγματοποιηθεί προς το παρόν στην περίπτωση. Υπάρχουν κι ως δεδομένα οι ιατροδικαστικές εξετάσεις που καταλήγουν στο homicide, δηλαδή ανθρωποκτονία. Άρα, από τη μια ο όρος θάνατος δεν φανερώνει το μη φυσιολογικό θάνατο ξεκάθαρα σε αντίθεση για παράδειγμα με τον όρο Φόνος, αλλά απ'την άλλη γιατί να υπάρχει λήμμα θανάτου στη Βικιπαίδεια αν είναι φυσιολογικός;! Gnslps (συζήτηση) 18:50, 3 Ιουνίου 2020 (UTC)
replies: text: Προφανώς η διατήρηση ενός λήμματος στη Βικιπαίδεια δεν εξαρτάται από το πώς θα χαρακτηριστεί νομικά από την εκάστοτε Δικαιοσύνη ο θάνατος ενός προσώπου, αλλά από την εγκυκλοπαιδικότητα του γεγονότος του θανάτου του συγκεκριμένου προσώπου (ή/και του προσώπου καθ'αυτού). Εάν δηλαδή εν τέλει το δικαστήριο αποφανθεί ότι η συγκεκριμένη περίπτωση δεν πρόκειται περί δολοφονίας, αυτό δεν σημαίνει ότι ο θάνατος του Floyd και οι συνέπειές του δεν θεωρούνται πλέον εγκυκλοπαιδικά για τη ΒΠ. Σημειώνω πάντως ότι από τα βίντεο που έχουν δημοσιοποιηθεί μέχρι στιγμής φαίνεται πράγματι ότι πρόκειται περί μιας άνανδρης δολοφονίας, ωστόσο αυτό μένει να αποφασιστεί από τη Δικαιοσύνη. Προς το παρόν θα πρότεινα να μείνουμε σε έναν αντικειμενικό τίτλο που να περιλαμβάνει το μόνο σίγουρο δεδομένο: τον θάνατο του ανθρώπου. Esslet(συζήτηση) 19:18, 3 Ιουνίου 2020 (UTC)
Με αφορμή, δε, την παραπάνω συζήτηση και το σχόλιο του αγαπητού CubicStar αναρωτιέμαι αν γνωρίζει κανείς με σιγουριά τη σωστή αντιστοίχηση των αγγλικών όρων Murder και Homicide με τους αντίστοιχους Δολοφονία και Ανθρωποκτονία στα ελληνικά. Είναι ένα ζήτημα που δεν έχω ψάξει προσωπικά, πιθανώς ένα εξειδικευμένο λεξικό θα μας έδινε την απάντηση. (edit: μόλις βρήκα αυτό στη Britannica) Esslet(συζήτηση) 19:22, 3 Ιουνίου 2020 (UTC)

text: Το 2019 κυκλοφόρησε ένα εξειδικευμένο λεξικό το οποίο περιέχει και μετάφραση των εγκληματολογικών όρων στα αγγλικά, δυστυχώς όμως δεν έχει ηλεκτρονική μορφή. Κοίταξα και στο WordReference τους δύο όρους, χωρίς να υπάρχει κάποια διάκριση (χρησιμοποιεί και τους τρεις) μεταξύ των δύο λέξεων στα αγγλικά και τα ελληνικά. Στο Linguee (το οποίο έχει μεταφράσεις κειμένων, πολύ συχνά αυτά της Ευρωπαϊκής Επιτροπής) το homicide μεταφράζεται ως "ανθρωποκτονία", και το murder σχεδόν αποκλειστικά ως δολοφονία. Προσωπικά συγκλίνω, σε περίπτωση που γίνει μετακίνηση κάποια στιγμή, στη χρήση του τίτλου "Δολοφονία του Τζορτζ Φλόιντ". NikosLikomitros (συζήτηση) 19:43, 3 Ιουνίου 2020 (UTC)
Aνθρωποκτονία από αμέλεια είναι ή από υπερβάλλοντα ζήλο των μπάτσων. Δολοφονία με την καμία.
Esslet Μάλλον δεν εκφράστηκα επαρκώς! Δεν αμφέβαλλα για την εγκυκοπαιδικότητα απλά έκανα το ρητορικό ερώτημα, δηλαδή αν ένα λήμμα έχει τιτλο θάνατο του τάδε τότε είναι απίθανο να έγινε από φυσικά αίτια. Αν ήταν φυσιολογικός θάνατος θα περιέχονταν στο ομώνυμο λήμμα του προσώπου (αν ήταν ήδη εγκυκλοπαιδικό) κι όχι σε ξεχωριστό ενδεχομένως. Με άλλα λόγια δεν εννοείται έτσι κι αλλιώς, σε λήμματα με τον όρο "Θάνατος του/της", ότι ο θάνατος δεν ήταν απο φυσικά αίτια; Αν δεν ισχύει, δηλαδή δεν είναι δεδομένο αυτό, τότε πρέπει να συζητάμε για αλλαγή της ορολογίας. Προς αποφυγή παρεξηγήσεων οι διευκρινίσεις!Φιλικά! Gnslps (συζήτηση) 21:52, 3 Ιουνίου 2020 (UTC)

text: Gnslps καταλαβαίνω απολύτως τι λες ως γενική αρχή, ωστόσο δεν αποτελεί κανόνα. Εάν το γεγονός του θανάτου ενός προσώπου, ασχέτως αιτίας ακόμα και από φυσικά αίτια, κρίνεται εγκυκλοπαιδικό για οποιονδήποτε λόγο, είτε λόγω των συνθηκών/ιστορικού που οδήγησαν στον θάνατο είτε λόγω των επιπτώσεων αυτού αναλόγως και της σχετικής δημοσιογραφικής κάλυψης και γενικής δημόσιας αντίδρασης σε εθνικό ή διεθνές επίπεδο, τότε μπορεί να διαθέτει αυτόνομο λήμμα στη ΒΠ. Το κριτήριο, δηλαδή, με βάση το οποίο καθορίζεται η πιθανή εγκυκλοπαιδικότητα για τη ΒΠ δεν είναι η αιτία που επέφερε τον θάνατο (η οποία πολλές φορές μπορεί να είναι και άγνωστη/απροσδιόριστη), παρά μόνο το καθ'αυτό γεγονός του θανάτου, οι συνθήκες κάτω από τις οποίες συνέβη και οι πιθανές συνέπειες αυτού στην κοινωνία και/ή την ιστορία. Παραθέτω και μερικές σχετικές ενδιαφέρουσες πολιτικές: WP:BLP1E, WP:1E, WP:EVENTCRITERIA. Πάντα φιλικά! Esslet(συζήτηση) 12:19, 4 Ιουνίου 2020 (UTC)
Η πιο ουδέτερη αναφορά στο γεγονός της αφαίρεση της ζωής (δηλ. που η έμφαση είναι στο συμβάν της απώλειας της ζωής από ενέργεια τρίτου προσώπου), σε αντιστοιχία και με το killing, είναι φόνευση. ǁǁ ǁ Chalk19 (συζήτηση) 23:17, 3 Ιουνίου 2020 (UTC)

text: Ενδιαφέρουσα πρόταση, αν και νομίζω ότι πλέον σπάνια χρησιμοποιείται η λέξη. Esslet(συζήτηση) 12:22, 4 Ιουνίου 2020 (UTC)
thread_title:  Αλλαγή Τίτλου 3 Μαΐου 2020